Document ID: /roh_data/filtered/fineweb-2-filterrobots_roh.jsonl.gz/30024

Il spitachel sin il glatsch è mo ina part dal pli vegl turnier da hockey sin glatsch. Dals 26 fin ils 31 da december è Tavau ina gronda chasa da narramenta. Fans da hockey e fans da la cumpagnia e dal far festa giaudan dad esser ina part da la Cuppa Spengler.
Betg tuttas equipas èn enconuschentas
Sch'ins va enturn il stadion inscuntran ins da tutta sort fans. Ils passiunads che portan tricot, chapitscha e schlingia, dentant er quests senza utensils da fans. Simplamain persunas che giaudan la tempra da festa durant il turnier da tradiziun.
Il mix da festa e hockey è quai ch'è il spezial vid la Cuppa Spengler.
Uschia enconuschan blers fans n'er betg tut las equipas che fan part da la Cuppa Spengler 2019. Ch'il HCD ed il Team Canada tutgan quasi tar l'inventar dal turnier da tradiziun è enconuschent. Equipas sco Ocelari Trinec ni TPS Turku n'èn dentant betg enconuschentas a tuts.
RTR actualitad 07:00